Ulhasnagar: मनपा मुख्यालय के सामने भाजपा के धरना में किरीट सोमैया ने शिवसेना को घेरा
उल्हासनगर। (ulhasnagar) भाजपा नेता किरीट सोमैया (BJP leader Kirit Somaiya) ने उल्हासनगर में भाजपा की ओर से आयोजित आंदोलन में आज शामिल हुए। उस दौरान उन्होंने कहा कि उल्हासनगर आऊंगा यह ट्वीट करने के बाद उल्हासनगर आकर दिखाओ। ऐसी धमकी देने वाले को उल्हासनगर पुलिस 24 घंटे में गिरफ्तार करें। नहीं तो हम अपने तरीके से जवाब देंगे।
उल्हासनगर के खतरनाक इमारतों से विस्थापित हुए निवासियों के पुनर्वास की मांग को लेकर विधायक कुमार आयलानी के नेतृत्व में शुक्रवार को भाजपा की ओर से मनपा मुख्यालय के सामने धरना दिया गया। जिसमें शामिल हुए किरीट सोमैया पुलिस को चुनौती दी। और कहा कि
पुलिस मुख्यमंत्री उद्धव ठाकरे के निर्देश पर काम कर रही है। ऐसा सवाल भी उन्होंने किया है। उल्हासनगर में इमारतों के ढहने से कई लोगों की जान चली गई है और खतरनाक इमारतों से विस्थापित हुए हजारों लोगों को मनपा प्रशासन और राज्य सरकार के माध्यम से तुरंत पुनर्वासित किया जाना चाहिए। केवल घर के नाम पर राज्य सरकार भ्रष्टाचार न करें। शहर में कोविड अस्पताल के नाम पर 4 करोड़ रुपयों का भ्रष्टाचार किया गया है। मुंबई में भी कोविड अस्पताल का ठेका शिवसेना नेताओं के रिश्तेदारों को दिया गया। भ्रष्टाचार की जांच होना चाहिए।
गौरतलब है कि शहर में अब तक 15 से ज्यादा इमारतें गिर चुकी हैं। और 20 लोगों की जान चली गई है। मृतक के परिजनों को मनपा प्रशासन व राज्य सरकार की ओर से 5 लाख रुपया आर्थिक मदद की मांग मनपा के महासभा में सर्वपक्षीय नगरसेवकों द्वारा किया गया था। भाजपा के सत्ता के दौरान भाजपा नेता व नगरसेवकों ने यह प्रयत्न क्यों नही किया। पत्रकारों के सवाल पर किरीट सोमैया ने इधर उधर की बात कर उसे टाल दिया। इस धरना आंदोलन में भाजपा विधायक कुमार आयलानी, शहर अध्यक्ष जमनू पुरुषवानी, पूर्व नगरसेवक प्रदीप रामचंदानी, राजेश वधारिया, लाल पंजाबी, मनोहर खेमचंदानी, अमित वाधवा, मनोज साधनानी, प्रकाश तलरेजा, पूर्व मेयर मीना आयलानी व मंगला चंदा आदि के अलावा बड़ी संख्या में भाजपा पदाधिकारी व कार्यकर्ता उपस्थित थे।